Maayar ku-xigeenka Hargeysa Cabdicasiis Maxamed Xaashi (Caga-weyne) oo markii uu dhamaaday kulanka ay arrintan kala yeesheen Guddiga Basasleyda la hadlay Saxaafadda, ayaa yidhi “Maanta oo ay Taariikhdu tahay 7/05/2017 (Shalay) waxaanu halkan ka caddaynaynaa Annaga oo ah Dawladdii hoose iyo Iskaashada Basaska Hargeysa ee City Bus, in Maanta laga bilaabo aanu jirin qiimaha Basaska lagu raaco oo la kordhiyey, ee Qofka lagu qaadayo uun 1500 ee horeba lagu qaadi jiray, wax intaa ka badan oo lagu qaadayaana aanay jirin.
